**Poziv za dostavu projektnih prijedloga**

Mediacentar Sarajevo u saradnji sa Centrom za društvena istraživanja *Analitika*, asocijacijom *Prava za sve* i organizacijom *Vaša prava BiH* poziva organizacije civilnog društva (OCD) registrovane na području BiH da podnesu prijedloge projekata za period: februar, 2017. – februar, 2018. godine. Sredstva za finansiranje ovih projekata osigurana su u okviru četverogodišnjeg projekta ***„Jednakost za sve: koalicija civilnog društva u borbi protiv diskriminacije“*** koji podržavaju Američka agencija za međunarodni razvoj (USAID) i Fond otvoreno društvo Bosne i Hercegovine (FOD BiH).

Poziv za finansiranje projekata ima za cilj da podrži aktivnu ulogu organizacija civilnog društva u borbi protiv diskriminacije i implementaciju antidiskriminacijskog zakonskog okvira u BiH. Organizacije civilnog društva mogu aplicirati za projekte u okviru dva osnovna programa grantova:

* **Program I – *Zagovaranje i podrška efektivnoj* *provedbi Zakona o zabrani diskriminacije BiH***
* **Program II – *Promocija načela jednakopravnosti, mehanizama za zaštitu od diskriminacije i uopšte antidiskriminacijskog zakonodavstva* *u BiH***

|  |
| --- |
| **Koje aktivnosti podržavamo**? |

***Program I: Zagovaranje i podrška efektivnoj* *provedbi Zakona o zabrani diskriminacije BiH***

Kroz ovaj program koalicija „Jednakost za sve“ želi podržati projekte koje direktno doprinose poboljšanju provedbe Zakona o zabrani diskriminacije BiH donesenog 2009. (ZZD) i kojima se unapređuje saradnja između OCD i institucija vlasti, i to posebno onih koje djeluju na lokalnom nivou. Ovim programom želimo podržati projekte koji direktno suzbijaju diskriminaciju građana/ki BiH, naročito diskriminaciju usmjerenu na već prepoznate ranjive grupe u određenoj zajednici, uključujući aktivnosti usmjerene ka sprječavanju diskriminacije u konkretnim slučajevima.

Posebno ohrabrujemo:

* Zagovaračke aktivnosti usmjerene na **usklađivanje postojećih propisa i praksi sa Zakonom o zabrani diskriminacije** (oni propisi i prakse koje očigledno stavljaju jednu grupu u nepovoljniji/diskriminatoran položaj u odnosu na drugu, razmatranje pojedinačnih Članova ZZD-a i sl.).
* Primarna istraživanja i terensko **prikupljanje podataka o pojavama i oblicima diskriminacije ili trendovima u pojedinim oblastima** - sa posebnim naglaskom na istraživanja i sakupljanje **primarnih podataka** koji ukazuju na prakse i oblike diskriminacije.
* Zagovaračke aktivnosti usmjerene **prema lokalnim nivoima vlasti za promjenu postojećih diskriminatornih praksi i rješavanje problema** diskriminacije**,** a koje se oslanjaju na **prikupljanja podataka o pojavama diskriminacije na određenom području i/ili nad određenom grupom**
* Aktivnosti kojezagovaraju **monitoring i promociju implementacije** bilo već donešenih **sudskih presuda[[1]](#footnote-1) i/ili preporuka Institucije Ombudsmana za ljudska prava BiH[[2]](#footnote-2)** u oblasti diskriminacije
* Aktivnosti **direktnog pružanja pomoći žrtvama diskriminacije** (potrebno je jasno definisati oblik diskriminacije koja je u fokusu projekta, identifikovati grupu nad kojom se vrši diskriminacija, identifikovati i usmjeriti se na eliminisanje uzroka diskriminacije, uz fokusiranje na jasno uočen problem u toj specifičnoj lokalnoj zajednici)**.**

***Program II: Promocija načela jednakopravnosti, mehanizama za zaštitu od diskriminacije i uopšte antidiskriminacijskog zakonodavstva* *u BiH***

Kroz ovaj program koalicija „Jednakost za sve“ želi podržati projekte koje doprinose podizanju svijesti i boljem poznavanju ZZD-a među predstavnicima institucija, organizacija i bh. građanima/kama i boljoj provedbi tog Zakona. Posebno želimo podržati aktivnosti koje:

* jačaju javni dijalog i potiču raspravu o negativnim poslijedicama diskriminacije po svakodnevni život;
* aktivnosti koje direktno doprinose većoj dostupnosti informacija o problemima diskriminacije;
* aktivnosti koje doprinose jačanju i promociji mehanizama zaštite od diskriminacije u BiH.
* Posebno ohrabrujemo:
* Javne i edukativne kampanje **fokusirane na upoznavanje javnosti sa specifičnim oblicima i/ili oblastima diskriminacije** sa posebnim naglaskom na rodnu diskriminaciju, te diskriminaciju u oblasti rada i zapošljavanja, obrazovanja i u oblasti socijalnih prava;
* Javne i edukativne kampanje koje su usmjerenena **institucije, organizacije, javne ili privatne kompanije** saciljem da se preveniraju i/ili ukinu diskriminatorne politike i prakse koje su već uočene i o kojima organizacija ima saznanja/podatke;
* Javne i edukativne kampanje čije aktivnosti direktno doprinose **razbijanju predrasuda i stereotipa prema pojedincima/kama ili grupama u određenoj zajednici, uključujući i aktivnosti usmjerene na mlade.**

***Dodatne informacije - za oba programa***

Koalicija „Jednakost za sve“ snažno naglašava i ohrabruje aplikante da **osmisle aktivnosti i projekte na lokalnom nivou, te da adresiraju konkretne slučajeve, pojavne oblike i prakse diskriminacije**. Projekti koji mogu jasno demonstrirati **da je moguće doći do konkretne promjene koja će biti od direktne koristi i građanima/kama BiH,** te direktno pomoći poboljšanju statusa određene (ranjive) grupe, imat će posebnu prednost. **Aplikantima se savjetuje da aktivnosti budu usmjerene** na krajnje korisnike/ce (ranjive grupe), a da **izbjegavaju** aktivnosti kao što su: jačanje internih kapaciteta organizcija civilnog društva, umrežavanja, edukacije usmjerene na organizacije civilnog društva i sl.

Dodatno ohrabrujemo aktivnosti koje direktno doprinose suzbijanju rodne diskriminacije i srodnih problema i kojima se daje doprinos izjednačavanju položaja između muškaraca i žena u bh. društvu.

U ovom ciklusu prednost će imati projekti koji nude **partnerstvo sa medijskim organizacijama** u **sklopu svojih aktivnosti (za oba programa).**

|  |
| --- |
| **Kako finansiramo projekte?** |

U okviru ovog poziva očekuje se da će ukupno biti dodijeljeno oko $130.000

* Svaki grant dodijeljen u okviru ***Programa I*** će iznositi najmanje $10.000, a najviše $30.000.
* Svaki grant dodijeljen u okviru ***Programa II*** će iznositi najmanje $10.000, a najviše $20.000.

***Za oba programa važit će sljedeća pravila:***

* Odobreni grant ne smije prelaziti 40% ukupnog budžeta organizacije za prošlu godinu (2015. godinu) kako je on prijavljen u godišnjim finansijskim izvještajima (bilans stanja i bilans uspjeha). U skladu s ovom klauzulom je moguće uskladiti gore navedeni najmanji definisani iznos dodijeljenih sredstava (dakle, moguće je dodijeliti i grantove manje od $10.000 za organizacije čiji su operativni budžeti iz 2015. godine bili manji od $25.000).
* Grant pokriva 100% troškova aktivnosti.
* Indirektni troškovi koji su prihvatljivi u oba programa mogu biti u vrijednosti do 5% od ukupnog budžeta projekta i obuhvataju troškove: najma prostora, režijske troškove, troškove komunikacije (telefon, pošta, internet, web hosting), uredskog materijala i bankovih troškova vezanih za projekat.
* Planirano trajanje pojedinačnog granta ne može biti duže od 12 mjeseci, niti kraće od 3 mjeseca.
* Svi aplikanti mogu podnijeti maksimalno 2 projektna prijedloga u okviru ovog poziva (kao glavni podnosioci) i to po jedan prijedlog za svaki od Programa.
* Organizacijama koje podnesu 2 prijedloga u okviru ovog poziva može biti odobreno finansiranje samo jednog projekta.
* Organizacije civilnog društva koje trenutno imaju potpisan ugovor u sklopu programa grantova „Jednakost za sve“, **ne mogu** aplicirati sve do isteka trajanja tekućeg projekta.
* Odabranim OCD će sredstva biti uplaćivana na osnovu odobrenog plana aktivnosti definisanog prema ključnim događajima i odobrenoj finansijskoj konstrukciji projekta, u namanje tri obroka.

Sljedeći troškovi ***nisu prihvatljivi*** za finansiranje u okviru ovog poziva:

* Aktivnosti koje se isključivo ili pretežno odnose na pojedinačno sponzorisanje učešća u radionicama, seminarima, konferencijama, kongresima;
* Aktivnosti koje se isključivo ili pretežno odnose na pojedinačne stipendije za studije ili obuku;
* Projekti i aktivnosti koji se održavaju van Bosne i Hercegovine;
* Kupovina i najam zemljišta i zgrada ili kancelarija;
* Kupovina vozila;
* Kupovina opreme u vrijednosti većoj od $500 i opreme bilo koje vrijednosti koja nije potrebna za uspješno izvođenje projekta;
* Aktivnosti koje uključuju troškove međunarodnih putovanja veće od $3.000;
* Retroaktivno finansiranje postojećih ili završenih projekata;
* Projekti od kojih isključivu korist imaju pojedinci/ke ili veoma ograničene grupe pojedinaca/ki;
* Projekti kojima se podržavaju pojedine političke partije;
* Finansiranje osnovnih aktivnosti aplikanata ili njihovih partnera;
* Humanitarne aktivnosti;
* Radovi na obnovi;
* Sve aktivnosti i troškovi koji su već pokriveni i realizovani u okviru neke druge aktivnosti ili programa rada;
* Svi troškovi finansijskih transakcija koji nisu direktno vezani za transakcije u okviru projekta (nisu prihvatljive kamate, dugovanja, gubici prilikom konverzije, itd.)

|  |
| --- |
| **Ko može aplicirati**? |

* Pogodni aplikanti **su neprofitne organizacije civilnog društva registrovane u BiH**. Nosioci projekta **ne mogu** biti organizacije iz čije registracije ili djelatnosti je jasno da su humanitarne organizacije, javne ustanove, škole, bolnice, ali ih se ohrabruje da u projektu učestvuju kao partneri.
* Glavni aplikant može imati jednu ili više partnerskih organizacija. Novonastale organizacije, i organizacije koje nemaju relevantno iskustvo iz date oblasti ne mogu biti aplikanti ali su poželjni kao partneri.
* Partnerske organizacije mogu biti neprofitne organizacije ili druga pravna lica registrovana u BiH (institucije, obrazovne organizacije, mediji, itd.), s tim da se samo neprofitne organizacije mogu direktno finansirati putem granta. Glavni aplikant može za druga pravna lica snositi samo troškove puta i smještaja i manje honorare za stručno osoblje partnera koje učestvuje u konkretnim projektnim aktivnostima.

U ovom ciklusu prednost će imati projekti koji nude **partnerstvo sa medijskim organizacijama** u sklopu svojih aktivnosti. U tom kontekstu vrijede sljedeća pravila:

* Medijske organizacije **ne mogu** biti glavni podnosioci prijave (osim u slučaju neprofitnih medijskih organizacija)
* Neprofitne medijske organizacije su pogodne za direktno finansiranje putem granta **isključivo** u sklopu Programa II, te su pogodne i kao partneri
* Troškovi profitnih medijskih organizacija koje učestvuju u projektu mogu se pokriti putem komercijalnog ugovora pod uslovom da su ti troškovi opravdani (npr. da pokrivaju direktne produkcijske troškove programa koje mediji inače ne proizvode) i racionalni (npr. da su troškovi niži od uobičajenih komercijalnih cijena koje mediji naplaćuju).
* Javni mediji (javni emiteri i lokalne RTV stanice), iako dobrodošli kao partneri, ***ne mogu dobiti*** nikakva direktna finansijska sredstva od granta (dozvoljeno je samo pokrivanje troškova puta i smještaja i manjih honorara za stručno osoblje).

|  |
| --- |
| **Kako podnijeti aplikaciju?** |

Sve projektne aplikacije trebaju se dostavitina b/h/s jeziku **koristeći isključivo formulare** za projekte priložene uz ovaj poziv. Svaka aplikacija, da bi bila uzeta u razmatranje, **mora da sadrži**:

* Aplikacioni formular - u zadanoj formi koja je priložena uz ovaj poziv.
* Budžet za projekat - u zadanoj formi priloženoj uz ovaj poziv, ispunjavajući tabelu za budžet kao i budžetni narativ. Valuta predloženog bužeta (USD).
* Informacije o 3 uspješno realizirana projekta relevantna za oblast/temu/ciljnu grupu programa za koji se aplicira - u formi koja je priložena uz ovaj poziv.
* Matrica za monitoring i evaluaciju projekta (M&E) - u formi koja je priložena uz ovaj poziv.
* Kopija registracije organizacije.
* Posljednji zvanični godišnji finansijski izvještaj za organizaciju (bilans stanja i uspjeha za 2015. godinu).

Sve zainteresovane organizacije trebaju svoje projektne aplikacije poslati Medicentru **najkasnije 04.11.2016. (petak) do 12:00 isključivo putem e-mail-a na:** [**prijava@diskriminacija.ba**](mailto:prijava@diskriminacija.ba) **sa jasnom naznakom na koji se program grantova prijavljuju.**

|  |
| --- |
| **Kriteriji za odabir grantova:** |

Tehnička ispravnost i potpunost svih pristiglih prijava biće provjerena u prvom krugu evaluacije. Molimo Vas da pažljivo **pregledate i ispunite** *Tabelu za provjeru tehničke podobnosti* na kraju aplikacije. **Ukoliko samo i jedan od uslova iz Tabele nije ispunjen, aplikacija se automatski isključuje iz daljeg procesa evaluacije.** Napominjemo potencijalne aplikante da neki excel dokumenti sadrže više od jednog sheet-a, te da prije slanja aplikacije provjere da li su svi dokumenti uredno ispunjeni i da li su priloženi u mail-u. Aplikacije poslane u neodgovarajućim formularima biće automatski diskvalificirane.

Nevladine organizacije koje se bave oblastima koje nisu relevantne za ovaj poziv i čiji portfolio ukazuje da nemaju iskustva iz oblasti ljudskih prava i borbe protiv diskriminacije neće biti uzete u razmatranje.

U drugoj fazi evaluacije, svi pristigli prijedlozi će se ocjenjivati prema sljedećim kriterijima:

* Značaj aktivnosti (definicija problema, značaj projekta naročito u odnosu na provedbu Zakona o zabrani diskriminacije BiH);
* Kreativni pristup (osmišljavanje aktivnosti, definisanje i dopiranje do ciljnih grupa, partnerstva);
* Direktan i indirektan učinak (praćenje i ocjenjivanje projekta);
* Relevantan dosadašnji rad aplikanta koji mora sadržavati tri uspješno provedena projekta u periodu od tri godine prije datuma prijave u oblasti zaštiti ljudskih prava, borbe protiv diskriminacije, pružanju direktne pomoći i radu sa ranjivim grupama i vođenju kampanja u oblasti borbe protiv diskriminacije i/ili zaštite ljudskih prava;
* Predloženo osoblje koje će direktno raditi na projektu;
* Ekonomičnost predloženih aktivnosti (procjena troškova - koliko su očekivani rezultati u skladu sa procjenom troškova aktivnosti)
* Kapaciteti organizacije da se dugoročno bavi temom diskriminacije

|  |
| --- |
| **Kontakt podaci i informacije o apliciranju:** |

Sva eventualna pitanja i nedoumice u vezi ovog poziva možete poslati **isključivo putem e-mail adrese** [prijava@diskriminacija.ba](mailto:prijava@diskriminacija.ba) , najkasnije 7 dana prije isteka roka za slanje aplikacija. Na telefonske upite **nećemo** odgovarati.

Sve upite koje zaprimimo putem maila sa odgovorima i pojašnjenjima objavit ćemo na internet stranici [www.diskriminacija.ba](http://www.diskriminacija.ba). Za sve dodatne informacije o programu ***„Jednakost za sve: koalicija civilnog društva u borbi protiv diskriminacije“*** posjetite [www.diskriminacija.ba](http://www.diskriminacija.ba).

1. Sudske presuda i slučajevi pred sudom:

   <http://www.vasaprava.org/wp-content/uploads/downloads/2014/11/Vrhovni-sud-Federacije-BiH-odluka-po-reviziji-dvije-%C5%A1kole-pod-jednim-krovom_01.pdf>

   <http://www.diskriminacija.ba/hronologija-diskriminacije-naj%C4%8De%C5%A1%C4%87e-tu%C5%BEbe-protiv-javnog-sektora>) [↑](#footnote-ref-1)
2. Slučajevi kod Institucije Ombudsmana za ljudska prava:

   <http://www.ombudsmen.gov.ba/Dokumenti.aspx?id=7&tip=3&lang=BS> [↑](#footnote-ref-2)